
Românul, de la începuturile sale, a fost păstor. Unul chiar foarte bun! Mai mult solitar decât solidar. 
Independent; mândru și grijuliu de mioarele lui și de pământul larg al ţării ce-i oferea libertate de mișcare. De 
transhumanță. Cu familie numeroasă și credință mai tare în Dumnezeu decât în căpetenii. 


În ultimii ani însă, situația pare că s-a întors cu susul în jos. Păstorii au devenit oi — de dragul de a nu supăra 
pe nimeni. Căci am uitat să vă spun că şi asta era o virtute a păstorului: de a nu supăra pe nimeni. Așa că a 
început să accepte în viaţa lui situaţii tot mai stranii. Situaţii deloc bune pentru el și urmași. Elemente 
înșelătoare, care aparent rezolvă o problemă pentru a naște zece. Așa a început să șchiopăteze vizibil, să își 


piardă traiectoria mântuitoare, apropiindu-se cadenţat de prăpastie, de execuţie, or extincţie. 


Pare dur, dar să ne amintim cum Socrate, cu toată apărarea-i onestă și fără de viclenii („cel mai înțelept dintre 
oameni”), dar totodată și nevinovat în această speţă, a picat victimă urzelii bine ticluite de Meletos dimpreună 
cu acoliții nu prea numeroși, însă vocali, sfârșind executat. Aproape nediferit s-a petrecut și cu Domnul nostru 
lisus Hristos, în ceea ce privește urzeala. Și chiar nu este loc aici pentru numeroasele exemple ale istoriei, cu 
privire la trădări. 

uite așa, pe nebănuite, a fost propus de toate forurile internaţionale acest miraj. Devenit peste noapte un scop 
pentru fiecare stat în parte. Un scop ce trebuie cât mai repede atins și chiar depășit! Un scop din care nimeni 


nu mai poate scăpa, pentru că nu ţi se mai lasă nicio opțiune. 


Și cum ar putea liderii interesați (stakeholderii, le-aş spune) să obţină asta? Păi, controlând. Ce? Finanţele 
statului, guvernul statului, serviciile secrete ale statului și aparatul legislativ al statului. lar ultimul din cele 
enumerate, aparatul legislativ, fiind instrumentul de fixare a cadrului, scheletului necuratului plan. 


Așa se face că în ultima vreme au apărut (nu numai în România), dar ţara noastră ne interesează cel mai 
mult, legi care mai de care mai restrictive, opresive, persecutorii, vindicative, violente, nedrepte, crude, 
anticonstituționale, învrăjbitoare, prin care păstorul să nu mai poată fi niciodată păstor, ci să devină altceva, 
inferior. Adică oaia numai bună de malaxorul cu grijă pregătit. Oaia maleabilă și supusă definitiv unui străin 
lacom și ascuns, pe care este obligată să-l servească pe parcursul generaţiilor care vor urma. Oaia care să nu 
mai aspire spre pășunile înalte ale lui Dumnezeu. 


Ei bine, ce îi face pe acești stakeholderi să fie încredințaţi că malaxorul actual nu se va toci niciodată? Cadrul 
legal, desigur, pe care dacă-l acceptăm total, ei sunt la adăpost, iar noi ba! De pildă: 


1. Legea cunoscută ca Pl-x 145/2023, denumită mârșav „Legea privind organizarea activităţii de prevenire a 
separării copilului de familie”, a fost o lege care a trecut pe nebăgate de seamă prin Senat, ca apoi, nici în 
Camera Deputaţilor să nu zăbovească prea mult, trezindu-ne că a fost promulgată. Chiar dacă numeroase 
voci au cerut dezbateri publice transparente și aducerea de modificări la ea, chiar retragerea ei, nimic nu a 
contat. Oaia a fost supusă. 


În realitate, sub aparenta protecţie a copiilor vulnerabili, acest document lovește cu o agresivitate fără 
precedent în familie. În familia săracă, dar nu numai, ci și în familia cu mulţi copii; în familia uni-parentală; în 
familia ai cărei membrii au boli cronice, cu copii polispitalizaţi; în familia care nu își vaccinează copii cu 
schema completă de vaccinare; în familia cu dificultăți financiare temporare; în familia în care părinţii lucrează 
în străinătate și în numeroase alte cazuri. Nu este loc aici pentru a le enumera pe toate. 


2. Hotărârea Guvernului privind aprobarea „Strategiei naţionale de vaccinare în România pentru perioada 
2023-2030”. Nu este nimic altceva decât un alt document legislativ prin care se dorește „combaterea 
rezistenței românilor la vaccinare”. Cu alte cuvinte, să fim cel puţin obligaţi, intimidaţi, dacă nu chiar forțați 
(vezi cazurile din Indonezia), să ne vaccinăm cu tot ceea ce Ministerul Sănătăţii achiziţionează în materie 
de vaccinuri, pe bandă rulantă. Să fim obedienţi, inclusiv dându-ne fără cârtire copiii la vaccinat. Chiar 
dacă zemurile la fiolă sunt experimentale! 


Deunăzi, ministrul Rafila afirma că urmează să fie achiziționate încă 17 milioane de vaccinuri anti-covid. Asta 
venind în total dezacord cu art. 4 din H.G.-ul sus-numit: „Finanţarea obiectivelor prevăzute în Strategia 
naţională de vaccinare în România pentru perioada 2023-2030, se realizează în limita fondurilor aprobate 
anual prin bugetul instituţiilor cu responsabilităţi în implementarea acesteia, din bugetele anuale, precum și din 


despre care tot el strigă că e de austeritate și prea sărăcit? Domnul Rafila ne asigură că acele 17 milioane de 
vaccinuri sunt minimul necesar pentru a combate covid-19. O boală azi total inofensivă. Dar să nu trecem uşor 
nici peste a menţiona miile de cazuri de decedați în urma inoculării acestor vaccinuri — despre care oficial 
nimeni nu vorbește. Un subiect tabu, dar nu întâmplător tabu. Guvernul netezind astfel obligatoriu drumul spre 
alte crime și sterilizări ale copiilor în numele sănătăţii publice. 


3. Un alt proiect de lege care a trecut rapid prin Senat și a ajuns de curând în ograda Camerei Deputaţilor - 
for decizional -este PI-x 418/2023 — „Proiect de Lege privind Codul amenajării teritoriului, urbanismului și 
construcțiilor”. La umbra acestui titlu însă se ascunde de fapt un jalon extrem de important din PNRR care 
se cere să fie îndeplinit cât mai urgent, căci Bruxelles-ul e cu ochii pe noi. Așa că a fost mișelește inclus în 
acest document, vizând în realitate planul de control al populaţiei denumit rotund „orașul de 15 minute”. 
Acest plan urmărește crearea cadrului legal pentru ca oamenii să nu mai deţină mașini personale, să nu-și 
mai permită să călătorească mai departe de 15 minute de casă și chiar să nu mai deţină proprietăţi, pe 
principiul „nu deţii nimic și ești fericit”. Știu că deja vă sună cunoscut de undeva... 


4. Şi iată cum s-a ajuns și la banii dumneavoastră. Nu eu, ci ei. Parlamentul, Guvernul și mai 
ales stakeholderii. Prin Legea nr. 296/2023 privind unele măsuri fiscal-bugetare pentru asigurarea 
sustenabilității financiare a României pe termen lung. Aici este vorba de mult mai mult decât limitarea 
plăţilor cash pentru persoanele fizice la 5.000 de lei pe zi. lată, de pildă, ce aflăm în Capitolul IV, Secțiunea 
3 -Modificarea și completarea unor acte normative, art. 9. „alin.1) În cazul persoanelor prevăzute la art. 1 
alin. (1), pentru facturile stornate, aferente bunurilor returnate și/sau serviciilor care nu au fost prestate, cu 
valori mai mari de 1.000 lei, respectiv 2.000 lei, în cazul magazinelor de tipul cash and carry, restituirea 
sumelor aferente poate fi efectuată astfel: 1.000 lei, respectiv 2.000 lei în numerar, sumele care depășesc 
aceste plafoane putând fi restituite numai prin instrumente de plată fără numerar. Alin. 2) În cazul returnării 
de bunuri de către persoanele fizice şi, respectiv, neprestării de servicii către persoanele fizice, restituirea 
sumelor aferente poate fi efectuată în numerar în limita a 5.000 lei, până la data de 31 decembrie 2024, și 
2.500 lei, începând cu data de 1 ianuarie 2025, iar sumele care depășesc acest plafon putând fi restituite 
numai prin instrumente de plată fără numerar.” 


Dar să mergem mai departe. În același Capitol IV, Secţiunea 3 — Modificarea și completarea unor acte 
normative, la art. 412 aflăm: „Sumele în numerar aflate în casieria persoanelor prevăzute la art. 1 alin. (1) nu 
pot depăși, la sfârșitul fiecărei zile, plafonul de 50.000 lei. Sumele în numerar care depășesc plafonul se 
depun în conturile bancare ale acestor persoane în termen de două zile lucrătoare.(2) Prin excepţie de la alin. 
(1), se admite depășirea acestui plafon numai cu sumele aferente plăţii salariilor și a altor drepturi de personal, 
precum și a altor operațiuni cu persoane fizice, pentru o perioadă de 3 zile lucrătoare de la data prevăzută 
pentru plata acestora”. 


Acest articol pare inspirat din legea comunistă a pașapoartelor, în care orice cetățean bine verificat și aprobat 
în prealabil de Securitate, era necesar ca la revenirea în țară să depună documentul de călătorie la 
Departamentul Securităţii Statului, în termen de 48 de ore. În același capitol și secţiune, la articolul 10, găsiţi și 
referirea la limitarea operaţiunilor de încasări și plăți cash, operaţiuni care, începând din 1 ianuarie 2025, se 


La toate acestea, se mai adaugă legislaţiile europene privind certificatul digital de „liberă circulaţie”; legislaţia 
privind sacrificarea animalelor din gospodării și interzicerea comercializării cărnii; legislația privind producţia și 
consumul de energie (din ce vom avea voie să producem energie, impunerea desființării centralelor pe gaz 
sau pe lemne, inclusiv sobe), fără să fie finanțate adecvat alternativele; sistemele de monitorizare. și 
identificare (prin camerele de supraveghere); sistemul de centralizare a informaţiilor medicale ale fiecărui 
cetățean, inclusiv copii; sistemul de centralizare a tuturor informaţiilor despre fiecare dintre noi; legile privind 
cenzurarea şi intimidarea presei; legile privind educaţia și pregătirea generațiilor viitoare în spiritul obedient al 
oii supuse, dar și prin cultivarea cultului decadenţei și al morţii, prin acceptarea omului, a propriei sale extincții, 
ca îndeplinire finală a planului. Apoi bomboana de pe tort, cununa răului: Al-ul, care învață secretele noastre, 
accesările, căutările, comportamentele, postările și întreaga noastră activitate cel puţin informatică, atât online, 
cât și offline. 


Păstorul este dezbrăcat astfel de sine, fiind împins tot mai mult spre statutul de oaie. Un simplu animal de dus 
la abator. Un statut al aflării neantului veșnic. Al morţii și finalităţii. Al lipsirii de perspectiva mântuirii sufletului. 


Nu demult, această luptă a mai cunoscut un vârf seismic prin „malaxorul comunist”, cum îl numea Alexandr 
Soljeniţîn. Păstorul fiind tratat ca oaie, și atunci ca și acum. Dar timpul a trecut, iar dinţii malaxorului aceluia s- 
au tot tocit. E drept, după mulţi ani. După multe jertfe, lupte, suplicii, rugăciuni tot mai ardente la Dumnezeu, 


prin sudoare, sânge și lacrimi. 


Hristos nu ne-a lăsat! Marele Arhipăstor ne-a scos din gura celui lacom, nu doar o dată. Așa o va face și de 
această dată, negreșit. Căci spune El: „Vai vouă, cărturarilor și fariseilor fățarnici! Că închideţi împărăţia 
cerurilor înaintea oamenilor; că voi nu intraţi, și nici pe cei ce vor să intre nu-i lăsaţi” (Matei 23:13). Cât despre 
Meletos, finalul i-a fost identic: la rându-i condamnat la moarte. lar acoliţii: Lycon și Anytos amarnic exilați. 
Legea nu ocolește în final pe nimeni! 

